text: Ny chef for stor fast food-kæde 
  11 september 2012 kl. 11.27
  Fast food-kæden Sunset Boulevard med hovedsæde i Esbjerg skifter nu direktør. Stifter Jeppe Droob abdicerer fra chef-tronen.
  
  Den 48-årige Kristian Scheef Madsen overtager med omgående virkning direktørstolen i Danmarks andenstørste fastfood-kæde Sunset Boulevard
  Den nye direktør har tidligere været administrerende direktør hos MacDonalds og har 23 år med sig i bagagen fra fastfood-branchen. Han afløser Jeppe Droob, der stiftede Sunset Boulevard-kæden i 1996.
  
  Nu i bestyrelsen 
  Kæden har i dag 47 restauranter, de 45 i Danmark, en på Færøerne og en i Sverige. På landsplan beskæftiger Sunset Boulevard cirka 1.000 ansatte.
  Jeppe Droob vil fortsat været tilknyttet virksomheden. Han får blandt andet ansvar for indkøb og vil også være at finde i selskabets bestyrelse. Men den daglige ledelse og drift tager han ikke længere del i.
  